Diari Oficial de la Generalitat Valenciana


Sumari del DOGV 9243, del 27-12-2021 (2021/12408)

RESOLUCIÓ de 14 de desembre de 2021, del conseller d'Hisenda i Model Econòmic, per la qual s'autoritza una generació de crèdits per import d'35.513.880 euros en el capítol 4 del Programa 315.10, condicions de treball i administració de les relacions laborals, de la Conselleria d'Economia Sostenible, Sectors Productius, Comerç i Treball, per majors ingressos dels previstos per ingressos del Fons Social Europeu. Recursos addicionals REACT -EU (Exp. 11.014/21-188)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9243

Data del DOGV
:   27-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12728


Data del document
:   14-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de desembre de 2021, del conseller d'Hisenda i Model Econòmic, per la qual s'autoritza una generació de crèdits per import d'60.623.728 euros en el capítol 4 del Programa 315.10, condicions de treball i administració de les relacions laborals, de la Conselleria d'Economia Sostenible, Sectors Productius, Comerç i Treball, per majors ingressos dels previstos per ingressos del Fons Social Europeu. Recursos addicionals REACT -EU (Exp. 11.014/21-188) [2021/12894]  
  
Tot i les mesures de diversa naturalesa dutes a terme per al control del virus de la Covid-19, en els inicis de l'exercici 2021, la situació de la pandèmia es va veure agreujada, i això va obligar els poders públics a adoptar noves mesures restrictives respecte a la mobilitat dels ciutadans i l'activitat de determinats sectors productius.  
En el difícil equilibri entre preservar la salut de la població o salvaguardar l'activitat econòmica, les noves mesures restrictives que es van haver d'adoptar pels poders públics van tindre conseqüències evidents sobre el teixit productiu i l'activitat econòmica de la societat valenciana i, especialment, en el sector de serveis. La preocupació per la situació sanitària i socioeconòmica causada per la Covid-19 va portar el Consell a plantejar-se de manera decidida el suport econòmic al manteniment de l'ocupació i l'activitat de les empreses que resultaven més afectades.  
  
Entre les mesures adoptades, el 29 de gener es va aprovar el Decret llei 2/2021, de mesures extraordinàries dirigides a treballadors i treballadores, empreses i treballadors i treballadores autònoms, per a pal·liar els efectes de la crisi derivada de la pandèmia per la Covid-19, en el qual es van articular subvencions de concessió directa, per concórrer raons d'interés públic, social o econòmic o humanitari que dificulten la seua convocatòria pública, segons el que preveuen l'article 22.2.c de la Llei 38/2003, general de subvencions, i l'article 168.1.c) de la Llei 1/2015, d'hisenda pública, sector públic instrumental i subvencions, entre les modalitats d'ajuda que recollia el decret llei hi ha les següents:  
  
a) Ajudes directes a les persones treballadores autònomes afectades per la pandèmia que siguen beneficiàries de les prestacions extraordinàries Covid-19 de la Seguretat Social, per a les quals es va incloure la línia de subvenció S1018 amb una dotació de 8.000.000 euros, les bases reguladores dels quals van ser aprovades per Decret 22/2021, de 5 de febrer, del Consell.  
b) Ajudes directes a persones treballadores afectades per expedients temporals de regulació d'ocupació (ERTO), derivats de la Covid-19 durant el període i condicions que determinen les bases reguladores aprovades per Decret 18/2021, del Consell, per a les quals es va dotar la línia de subvenció S1019, amb 01.295.653 euros.  
Segons les dades amb què compta la Direcció General de Treball, Benestar i Seguretat Laboral que gestiona aquestes ajudes, una vegada esgotades les actuals dotacions de les dues línies de subvenció, queda un important nombre de sol·licituds que compleixen els requisits i no han pogut percebre les ajudes, per la qual cosa proposa incrementar les seues dotacions en les quanties necessàries per a un import suficient per a poder atendre-les, imports que s'han quantificat en 751.500 euros per a la línia S1018 i en 31.813.069 per a la línia S1019.  
Atenent aquestes necessitats, el que es preveu en la disposició addicional segona del Decret llei 2/2021, en relació amb el finançament d'aquestes ajudes a càrrec del programa operatiu FSE2014-2020, i els fons que corresponguen a la Comunitat Valenciana pels recursos addicionals REACT-EU, i l'informe que n'ha emés la Direcció General de Fons Europeus, la Conselleria d'Economia Sostenible, Sectors Productius, Comerç i Treball proposa generar crèdits per majors ingressos d'aquest fons, en el capítol 4 del programa 315.10, Condicions de treball i administració de les relacions laborals, per a incrementar la dotació de les línies de subvenció, una vegada que el passat 10 de desembre el Consell ha aprovat el Decret llei que incrementa l'import global màxim de les ajudes a concedir derivades del Decret llei 2/2021 esmentat.  
A aquest efecte, i en virtut del que disposa la disposició addicional segona del Decret llei 2/2021, del Consell, en els articles 50 i 168.1 c) de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, el conseller d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos, en l'aplicació 490.20, Fons Social Europeu. Programa Operatiu 2014-2020 REACT-EU, per import d'63.611.911 euros.  
  
Segon  
Autoritzar un increment de crèdit en l'aplicació 38.62.01.362.20.8 per import d'40.129.320 euros:  
  
Tercer  
Autoritzar un increment en les dotacions de les línies i pels imports que es detallen a continuació i finançades íntegrament amb els fons generats en el punt primer.  
Quart  
A conseqüència de l'import generat es modifica, en l'FP3 del programa 315.10, les dades relatives a l'aplicació d'ingressos 490.20 quedant establits en els termes següents:  
València, 14 de desembre de 2021.- El conseller d'Hisenda i Model Econòmic: Vicent Soler i Marco.